Diari Oficial de la Generalitat Valenciana


Sumari del DOGV 9313, del 05-04-2022 (2022/2733)

RESOLUCIÓ de 28 de març de 2022, de la Universitat Miguel Hernández d'Elx, per la qual es convoca un concurs de mèrits per a la provisió del lloc de treball vacant del grup A, subgrup A1/A2 administració especial, complement de destinació 26, complement específic E042 amb destinació en el Servei d'Innovació i Planificació Tecnològica. Referència 2022/10925.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9313

Data del DOGV
:   05-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2733


Data del document
:   28-03-2022

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 28 de març de 2022, de la Universitat Miguel Hernández d'Elx, per la qual es convoca un concurs de mèrits per a la provisió del lloc de treball vacant del grup A, subgrup A1/A2 administració especial, complement de destinació 26, complement específic E042 amb destinació en el Servei d'Innovació i Planificació Tecnològica. Referència 2022/10075. [2022/2733]  
Atés que es troba vacant el lloc de treball de naturalesa funcionarial que indica l'annex I, dotat pressupostàriament, i inclòs en la relació de llocs de treball del personal d'administració i serveis de la Universitat Miguel Hernández d'Elx.  
D'acord amb el que estableix la Llei 4/2021, de 16 d'abril, de la funció pública valenciana, i altres articles i normes concordants.  
Vist el I Pla d'igualtat entre dones i homes 2017-2020 de la Universitat Miguel Hernández d'Elx, prorrogat pel Consell de Govern amb data de 26 de gener de 2022, es fa constar que la distribució percentual de personal en el lloc de cap/a de secció és de: 35,71 % homes i 64,29 % dones. i que existeix infrarepresentació d'homes en els llocs de cap de secció, per la qual cosa la Universitat Miguel Hernández d'Elx, compromesa amb el principi d'igualtat d'oportunitats entre dones i homes, anima especialment el col·lectiu d'homes a participar en aquesta convocatòria.  
D'acord amb el que estableix l'article 66 dels Estatuts d'aquesta universitat i en virtut de l'Acord d'aprovació del barem que ha de regir en convocatòries de concurs de mèrits, del personal d'administració i serveis de la Universitat Miguel Hernández d'Elx, aprovat pel Consell de Govern amb data de 29 d'octubre de 2019.  
Vist l'Acord del Consell de Govern amb data de 23 de febrer de 2022.  
Aquest rectorat resol convocar un concurs específic de mèrits per a proveir el lloc de treball que detalla l'annex I, conformement a les següents  
  
Bases de la convocatòria  
  
1. Requisits dels i les aspirants  
1.1. Poden prendre part en el present concurs els funcionaris de carrera de la Universitat Miguel Hernández, sempre que complisquen els requisits que indica l'annex I en la data en què finalitze el termini de presentació de sol·licituds de participació, qualsevol que siga la seua situació administrativa, excepte el suspens en ferm, mentre dure la suspensió, i l'excedent voluntari per interés particular durant el termini legal obligatori de permanència en aquesta situació.  
1.2. El personal funcionari ha de romandre un mínim de dos anys en l'escala i el lloc de treball obtingut amb destinació definitiva per a poder participar en els concursos de provisió de llocs de treball, excepte en els supòsits següents:  
a) Quan el seu lloc de treball haja sigut amortitzat o obtingut a conseqüència d'un pla d'ordenació de recursos humans.  
b) Quan n'haja sigut remogut o cessat per alguna de les causes previstes en la Llei 4/2021, de 16 d'abril, de la funció pública valenciana.  
  
c) Quan es tracte de la primera destinació definitiva obtinguda després de la superació d'un procediment d'accés.  
1.3. Les condicions a què es refereixen els apartats anteriors s'han de reunir en el moment en què finalitze el termini de presentació d'instàncies i gaudir-ne durant tot el procés selectiu, fins al moment de la presa de possessió.  
  
2. Vacants  
El lloc vacant que es convoca a concurs de mèrits, i les seues característiques, és el que detalla l'annex I de la present convocatòria.  
  
  
3. Sol·licituds  
3.1. Els qui desitgen prendre part en el concurs ho han de fer constar en instància, facilitada gratuïtament en el Servei de Personal d'Administració i Serveis (edifici Rectorat i Consell Social) i en els centres de gestió de campus d'aquesta universitat, que s'ha adreçar al rector de la Universitat Miguel Hernández d'Elx, i que s'ha de presentar en el Registre General de la Universitat i en els registres auxiliars dels centres de gestió de campus, en el termini de quinze dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Es poden emprar les vies que estableix l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú, en virtut del que estableix la disposició final setena, disposició derogatòria única, apartat 2, últim paràgraf, de la Llei 39/2015, d'1 d'octubre, del procediment administratiu comú de les administracions públiques.  
Les instàncies presentades en les oficines de Correus s'han presentar en sobre obert perquè l'empleat n'estampe el segell de dates en la part superior esquerra, i haurà de figurar amb claredat el nom de l'oficina i la data, i s'han de remetre a l'adreça següent: Universitat Miguel Hernández d'Elx, Registre General, edifici de Rectorat i Consell Social, av. de la Universitat, s/n, 03747, Elx, Alacant.  
  
3.2. A la sol·licitud cal unir la documentació següent, dins del termini de presentació d'instàncies:  
a) Una fotocòpia del document nacional d'identitat  
b) Documentació fefaent acreditativa dels mèrits que al·leguen cadascun dels aspirants  
c) Resguard d'haver abonat els drets de participació en convocatòria.  
3.3. La justificació de les circumstàncies personals i administratives del concursant, així com la seua situació i antiguitat, s'ha d'efectuar mitjançant certificacions, que han de ser expedides per la unitat a la qual corresponga la gestió del personal de la universitat o administració en què preste, o hi haja prestat els seus serveis el funcionari, i presentades pels interessats dins del termini de presentació d'instàncies.  
Les titulacions acadèmiques s'han de justificar mitjançant títols originals o certificats expedits, bé pels centres oficials on s'hagen superat els corresponents estudis, bé pels mateixos òrgans gestors de personal al·ludits en l'anterior apartat, i presentades pels interessats dins del termini de presentació d'instàncies.  
També s'han d'acreditar, documentalment, els mèrits que els interessats al·leguen com a determinants de la seua idoneïtat, i presentar pels interessats dins del termini de presentació d'instàncies.  
Si els interessats fan ús del dret que els assisteix de no presentar documentació que ja estiga en poder de l'administració convocant, han de fer referència expressa de quin expedient i a quina documentació en concret es refereix, així com en quina unitat o circumstàncies es poden localitzar.  
Els qui participen en el concurs trobant-se en situació de suspensos, han d'aportar un certificat oficial en què conste la data de compliment de la sanció; i, per al cas de l'excedent voluntari per interés particular, una certificació de les dates per la qual aquesta excedència ha sigut sol·licitada.  
Les dades relatives a les circumstàncies personals i administratives dels concursants, així com les concernents als mèrits que al·leguen, s'han d'acreditar degudament i han de ser les que en efecte corresponguen a la data de la terminació de presentació de sol·licituds de participació.  
En cas de noves obertures de terminis, els mèrits seran valorats amb els efectes de la primera publicació.  
La indicada data serveix de referència per a efectuar els còmputs que s'hagen de realitzar, però no justifica, en cap cas, l'adjudicació de les places a qui amb posterioritat haja quedat en situació de suspens o haja deixat de reunir els requisits exigits, quant a cos o escala, per a accedir al lloc sol·licitat. En aquests supòsits, els concursants estan obligats a manifestar per escrit els impediments en qüestió.  
  
3.4. Els drets de participació en convocatòria són:  
Si el candidat és funcionari de carrera del subgrup A1: de 30,00 euros.  
Si el candidat és funcionari de carrera del subgrup A2: 25,00 euros.  
  
El pagament s'ha d'efectuar de manera obligatòria mitjançant el rebut que es genera a través de la pàgina web www.umh.es/recibos, fent referència expressa a la convocatòria a la qual es presenta. Per a facilitar aquest tràmit s'habiliten a la disposició dels interessats ordinadors tant en els centres de gestió de campus com en el Registre General de la Universitat Miguel Hernández d'Elx. El pagament de la taxa es fa efectiu preferentment a través de la pàgina web www.umh.es/recibos, o bé mitjançant el rebut degudament segellat pel banc. Si s'utilitza la primera via, l'acreditació s'efectua presentant el justificant en el qual conste el codi d'autorització, i la referència de la convocatòria per la qual s'efectua. El pagament de la taxa es justifica amb la impressió del segell de l'entitat bancària en què s'haja efectuat l'ingrés o resguard original d'haver abonat els drets d'examen, i cal fer-hi constar nom, cognoms, concepte i referència de la convocatòria.  
  
Conforme al que estableix l'article 18.1-2 de la Llei 20/2017, de 28 de desembre, de la Generalitat, de taxes, estan exempts del pagament de la taxa establida en la base 3.2-b:  
a) Els aspirants amb una discapacitat igual o superior al 33 %. Per a gaudir d'aquesta exempció s'haurà d'adjuntar certificació de la Conselleria d'Igualtat i Polítiques Inclusives o òrgans competents d'altres administracions públiques, que acredite discapacitat igual o superior al 33 %.  
b) Els membres de famílies nombroses de categoria especial o de famílies monoparentals de categoria especial. Per al gaudi de l'exempció s'haurà d'adjuntar a la sol·licitud la fotocòpia de la documentació oficial en vigor que acredite la condició esmentada.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
Així mateix, conforme al que estableix l'article 18.1-6. de la Llei 20/2017, de 28 de desembre, de la Generalitat, de taxes, gaudiran d'una bonificació del 50 % de la taxa, els membres de famílies nombroses de categoria general o de famílies monoparentals de categoria general.  
  
3.5. En cap cas el tràmit de pagament en l'oficina bancària és substitutiu del tràmit de presentació esmentat, dins del termini i en la forma escaient, de l'imprés de la sol·licitud davant de l'òrgan convocant, o del justificant en el qual conste el codi de l'autorització.  
3.6. Els mers errors de fet de la sol·licitud que es pogueren corregir com a tals, es poden esmenar en qualsevol moment, d'ofici o a petició de l'interessat.  
3.7. La informació bàsica sobre la protecció de dades és la següent:  
  
Responsable: Universitat Miguel Hernández d'Elx  
Finalitat: Gestió de la selecció de personal aspirant a un lloc de treball en la Universitat Miguel Hernández d'Elx, així com la gestió de la provisió de llocs de treball. Publicació de llistats d'admesos i exclosos, realització de proves selectives, llistat d'aprovats i valoració de mèrits, d'acord amb la normativa aplicable.  
Legitimació: exercici de poders públics conferits al responsable del tractament (art.6.1.e) i obligacions legals (art. 6.1 c) RGPD.  
Cessions /transferències internacionals: Publicitat en els processos de selecció en els butlletins oficials oportuns i aquells que siguen obligatoris per ministeri de la Llei. No es preveuen transferències internacionals de dades.  
Drets: Accedir, rectificar i suprimir les teues dades personals, així com altres drets, com s'explica en la informació addicional.  
Més informació:   
https://serviciopas.umh.es/files/2021/07/segunda-capa-procesos-selectivos\_v4\_bilig%C3%BCe.pdf  
3.8. Es declara el mes d'agost inhàbil a l'efecte del còmput dels terminis establits per a la resolució del concurs de mèrits convocat.  
  
  
4. Admissió d'aspirants  
4.1. Expirat el termini de presentació d'instàncies, amb la verificació prèvia del compliment de tots els requisits de participació que assenyala aquesta convocatòria, el rector dicta una resolució que ha de contindre la relació provisional d'admesos i exclosos. Necessàriament en aquesta relació han de constar cognoms, nom i document nacional d'identitat de tots els aspirants i motius d'exclusió, si escau.  
4.2. Els aspirants o les aspirants exclosos poden, en el termini de deu dies hàbils comptadors a partir de l'endemà de la publicació de la llista provisional d'admesos i exclosos, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, esmenar el defecte que n'haja motivat l'exclusió, o fer les al·legacions que consideren oportunes.  
4.3. Transcorregut el termini de deu dies, esmenats els defectes si fora procedent, i vistes les al·legacions que corresponguen, es dictarà una resolució que ha de contindre la relació definitiva d'admesos i exclosos.  
4.4. Són causes d'exclusió, a més de l'incompliment del que estableixen aquestes bases, no abonar, dins del termini, les taxes de participació, així com la no presentació de fotocòpia de DNI vigent i l'omissió de la signatura en la sol·licitud.  
4.5. Les resolucions referenciades abans es publicaran en el Butlletí Oficial de la Universitat Miguel Hernández d'Elx.  
  
5. Barem  
La valoració dels mèrits per a l'adjudicació de la plaça s'efectua d'acord amb el barem que estableix l'annex II d'aquesta convocatòria.  
  
Els supòsits de la prova pràctica escrita prevista en l'annex II, versen sobre el temari que preveu l'annex III d'aquesta convocatòria, vigent en la data final de presentació d'instàncies.  
  
6. Comissió de valoració  
Els mèrits són valorats per una comissió integrada per cinc membres que hauran de pertànyer a cossos o escales de grup de titulació igual o superior al que s'exigeix per als llocs convocats.  
Els membres de la comissió de valoració són nomenats pel rector, atenent el que disposa l'article 79, i concordants del text refós de la Llei de l'Estatut Bàsic de l'Empleat Públic, mitjançant la resolució que s'ha de fer pública en el Butlletí Oficial de la Universitat Miguel Hernández d'Elx.  
El seu funcionament s'adaptarà al que estableix la Llei 40/2015, d'1 d'octubre, de règim jurídic del sector públic.  
Contra els actes de la comissió, els interessats poden interposar el recurs d'alçada que preveu l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de la seua publicació, o recepció de la notificació, si escau, o de tres mesos si no hi ha acte exprés. El recurs es pot interposar davant de l'òrgan que va dictar l'acte que s'impugna o davant del rector, com a òrgan competent per a resoldre'l.  
La comissió de valoració, pot disposar la incorporació als seus treballs d'assessors especialistes per a les proves corresponents dels exercicis que estimen pertinents, que es limitaran a prestar-ne la col·laboració en les seues especialitats tècniques. La designació d'aquests assessors s'ha de comunicar al rector de la Universitat.  
A l'efecte de comunicació i altres incidències, la comissió tindrà la seu en el Servei de Personal d'Administració i Serveis (edifici Rectorat i Consell Social) d'aquesta universitat.  
  
7. Proposta d'adjudicació  
La comissió corresponent elevarà al rector la corresponent proposta per a l'adjudicació de la plaça, d'acord amb les avaluacions que consten en acta alçada a aquest efecte, i aprovada en la mateixa sessió, i en ordre de major a menor puntuació; tot això sense perjudici del que estableixen els apartats següents.  
El resultat d'aquesta avaluació i adjudicació provisionals es reflectirà en una relació comprensiva de la totalitat del personal concursant, ordenada de major a menor puntuació total, amb indicació per a cadascun d'ells de l'obtinguda segons el barem que consta en l'annex II, i amb expressió del lloc adjudicat.  
En cas que diversos aspirants al mateix lloc de treball tinguen igual puntuació, s'ha d'ajustar al que disposa l'annex II, «Resolució d'empats».  
La comissió pot declarar vacant el lloc de treball en cas que els aspirants no hi aconseguisquen la puntuació mínima exigida o en cas que els mèrits específics al·legats no determinen la seua idoneïtat per al lloc.  
La proposta d'adjudicació serà exposada al públic durant deu dies hàbils  
en el Butlletí Oficial de la Universitat Miguel Hernández d'Elx, en el termini de la qual els interessats poden formular reclamacions.  
Transcorregut el referit termini, i resoltes les reclamacions presentades, la comissió formularà una proposta de relació definitiva d'adjudicació de llocs, i la remetrà al rector, per a la formulació de resolució, que es publicarà en el Diari Oficial de la Generalitat Valenciana, i en el Butlletí Oficial de la Universitat Miguel Hernández d'Elx.  
L'adjudicació del lloc que es deriva d'aquesta convocatòria no suposarà, en cap cas, increment d'efectius en la unitat administrativa de destinació d'aquest.  
Si aquesta adjudicació suposa increment d'efectius, per a garantir l'eficàcia i eficiència del servei públic que s'hi presta, la Gerència de la universitat ha d'efectuar l'encàrrec de funcions que corresponga, entre el personal que ocupe llocs base, amb la finalitat de regularitzar la plantilla, en nombre d'efectius, en aquesta unitat organitzativa, mentre es formalitza la corresponent modificació de la relació de llocs de treball.  
  
8. Irrenunciabilitat de les destinacions  
8.1. Els participants poden desistir de la sol·licitud dins del termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.  
8.2. Les destinacions adjudicades són irrenunciables, excepte que abans de finalitzar el termini de presa de possessió s'haja obtingut una altra destinació per convocatòria pública, i en aquest cas s'ha de comunicar per escrit al gerent.  
  
9. Presa de possessió  
En la resolució administrativa resolutòria del concurs s'indicarà la data en què ha d'efectuar-se el cessament en els llocs de treball que estigueren exercint les persones adjudicatàries així com la data de la presa de possessió de les destinacions adjudicades, excepte casos de força major degudament justificats.  
El termini de presa de possessió serà com a màxim d'un mes.  
El còmput dels terminis possessoris es considera de servei actiu amb caràcter general i s'inicia quan finalitzen els permisos o les llicències que hagen sigut concedits als interessats, llevat que per causes justificades se n'acorde la suspensió del gaudi.  
  
10. Participació  
La participació en el concurs implica l'acceptació de totes les bases.  
  
  
11. Norma final  
Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar un recurs contenciós administratiu davant del Tribunal Contenciós Administratiu d'Elx en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament poden interposar un recurs de reposició en el termini d'un mes comptador a partir de l'endemà de la publicació de la present resolució, davant del rector, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Davant de les actuacions del tribunal relatives a l'acta de resultat de la fase d'oposició o acta de baremació de mèrits, es pot presentar un escrit de reclamacions i esmenes en el termini de deu dies davant del mateix tribunal.  
Contra la resta de les actuacions del tribunal, es pot interposar el recurs d'alçada que preveu l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les seues publicacions o notificacions. El recurs es pot interposar davant de l'òrgan que va dictar l'acte que s'impugna o davant del rector com a òrgan competent per a resoldre'l.  
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en el Butlletí Oficial de la Universitat Miguel Hernández d'Elx, i amb ressenya indicativa en el Butlletí Oficial de la Província d'Alacant.  
  
  
Elx, 28 de març de 2022.- El rector: Juan José Ruiz Martínez.  
  
  
  
ANNEX I  
Requisits i característiques del lloc vacant convocat  
  
Núm. de lloc: F55237.  
Sector: administració especial.  
Grup: A nivell complement destinació: 26.  
Subgrup A1/A2 nivell complement específic: E042.  
Unitat: Servei d'Innovació i Planificació Tecnològica.  
Àrea funcional assimilada: informàtica.  
Requisit: ser funcionari de la Universitat Miguel Hernández d'Elx, del grup A, subgrup A1, sector administració especial, escala tècnica superior d'informàtica, o ser funcionari de carrera de la Universitat Miguel Hernández d'Elx, del grup A, subgrup A2, sector administració especial, escala tècnica mitjana d'informàtica.  
Igualment podran participar funcionaris de carrera del grup A, subgrup A1 escala tècnica superior de laboratoris o funcionaris de carrera del grup A, subgrup A2 de l'escala tècnica mitjana de laboratoris, sempre que estiga comprés dins de l'itinerari professional informàtic, segons acord del Consell de Govern amb data de 27 de maig de 2015.  
  
Funcions:  
Les funcions generals establides per als grups A, subgrups A1/A2 (tècnics), en Acord adoptat pel Consell de Govern reunit amb data de 13 de desembre de 2017, pel qual s'aprova la descripció detallada de les funcions corresponents de cada lloc tipus de la relació de llocs de treball del personal d'administració i serveis de la Universitat Miguel Hernández d'Elx  
  
  
  
ANNEX II  
Barem per al lloc  
  
La puntuació màxima que es pot obtindre per tots els apartats és de 100 punts, i és requisit per a obtindre el lloc haver obtingut un mínim de 37,5 punts, en la suma dels apartats B), D), E) i els punts 1 i 4 de l'apartat C).  
A fi d'obtindre la puntuació mínima i amb relació als punts 1 i 4 de l'apartat C) únicament es tenen en compte els cursos de formació específics de la plaça que es convoca (màxim de 5 punts) i la titulació, en cas que es tracte de titulació relacionada amb les funciones del lloc (màxim de 5 punts).  
A) Antiguitat i grau. La puntuació màxima possible que es pot obtindre en el present apartat és de 15 punts.  
1. Antiguitat, i fins a un màxim de 12 punts,  
- es valora 0,066 punts per cada mes complet de serveis en actiu en la Universitat Miguel Hernández d'Elx.  
- es valora 0,033 punts per cada mes complet de serveis en actiu en altres administracions públiques diferent de l'anterior, fins a un màxim de 6 punts, a l'empara del que disposa la Llei 70/1978, de 26 de desembre, de reconeixement dels serveis previs en l'administració pública.  
  
2. Grau: el grau personal consolidat pels aspirants es valorarà en la forma següent:  
a) Grau consolidat igual o superior al del lloc sol·licitat: 3 punts.  
  
b) Grau consolidat inferior, com a màxim 4 nivells al del lloc sol·licitat: 2 punts.  
c) Grau consolidat inferior en més de 4 nivells al del lloc sol·licitat: 1 punt.  
B) Experiència en l'acompliment de llocs d'igual o diferent grup/subgrup o àrea funcional assimilada. La puntuació màxima que es pot obtindre per aquest apartat és de 22 punts distribuïts de la manera que segueix:  
Experiència en acompliment de lloc dins de la Universitat Miguel Hernández:  
Mesos complets exercint llocs d'igual subgrup de titulació i en àrea funcional assimilada: 0,305 punts/mes  
Mesos complets exercint llocs d'inferior subgrup o grup de titulació i en àrea funcional assimilada: 0,235 punts/mes  
Mesos complets exercint llocs d'igual subgrup de titulació en distinta àrea funcional: 0,152 punts/mes  
Mesos complets exercint llocs d'inferior subgrup o grup de titulació i en diferent àrea funcional: 0,132 punts/mes  
Experiència en acompliment de lloc en altres universitats/administraciones públiques, amb un màxim d'11 punts  
Mesos complets exercint llocs d'igual subgrup de titulació en altres universitats i en àrea funcional assimilada: 0,101 punts/mes.  
  
Mesos complets exercint llocs d'igual subgrup de titulació en altres administracions públiques diferents i en àrea funcional assimilada: 0,092 punts/mes.  
Mesos complets exercint llocs d'inferior subgrup o grup de titulació en altres universitats i en àrea funcional assimilada: 0,076 punts/mes.  
  
Mesos complets exercint llocs d'inferior subgrup o grup de titulació en altres administracions públiques i en àrea funcional assimilada: 0,071 punts/mes.  
C) Formació. La puntuació màxima possible que es pot obtindre en el present apartat és de 20 punts.  
1. Cursos de formació i perfeccionament rebuts amb anterioritat a la data de la publicació de la convocatòria: fins a un màxim de 5 punts.  
  
Es valoraran els cursos de formació i perfeccionament, específics de la plaça que es convoca, a 0,012 punts per hora, amb un mínim de 3 hores i fins a un màxim de 400 hores per curs, que hagen sigut cursats per l'interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació.  
Els cursos de prevenció de riscos laborals es consideren com a cursos específics.  
Es valoren els cursos de formació i perfeccionament, generals relacionats amb l'acompliment de la funció pública, a 0,006 punts per hora, amb un mínim de 3 hores i fins a un màxim de 400 hores per curs, que hagen sigut cursats per l'interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació. La puntuació màxima que es pot obtindre per aquesta mena de cursos és de 2,5 punts.  
En cap cas es puntuen en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, el tribunal pot valorar dins d'aquest apartat cursos de formació impartits per entitats privades de reconegut prestigi, el contingut del qual siga específic de la plaça que es convoca.  
2. Valencià: 5 punts com a màxim.  
El coneixement del valencià es valora, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, o per la Universitat Miguel Hernández d'Elx, o per altres universitats valencianes, a 0,833 punts cada nivell, fins a un màxim de 5 punts:  
Només es valora la de major nivell acreditat.  
Nivell A1: 0,833 punts  
Nivell A2: 1,666 punts  
Nivell B1: 2,50 punts  
Nivell B2: 3,333 punts  
Nivell C1: 4,166 punts  
Nivell C2: 5 punts.  
3. Idiomes comunitaris: 5 punts com a màxim  
El coneixement dels idiomes comunitaris es valora, amb l'acreditació prèvia d'estar en possessió del corresponent certificat, a 0,833 punts per cada nivell amb un màxim de 5 punts, d'acord amb l'escala següent.  
  
Només es valora la de major nivell acreditat:  
Nivell A1: 0,833 punts  
Nivell A2: 1,666 punts  
Nivell B1: 2,50 punts  
Nivell B2: 3,333 punts  
Nivell C1: 4,166 punts  
Nivell C2: 5 punts.  
Les equivalències d'estudis establides d'acord amb la legislació actual, respecte als nivells de certificació de competència lingüística, són les publicades en l'Ordre 93/2013, d'11 de novembre, de la Conselleria d'Educació, Cultura i Esport, per la qual es modifica l'annex únic denominat «Certificats i diplomes» que acrediten la competència en llengües estrangeres del Decret 61/2013, de 17 de maig.  
Els cursos d'idiomes comunitaris convocats o homologats per la Universitat Miguel Hernández es valoren amb la mateixa puntuació que els anteriors.  
Per a la valoració d'aquests idiomes en cap cas es consideren els cursos superats d'idiomes inclosos en els plans d'estudis reglats, així com aquells que es consideren cursos de formació.  
4. Altres titulacions: 5 punts com a màxim.  
Es valora qualsevol altra titulació acadèmica oficial de nivell igual o superior al que s'exigeix per a accedir al grup objecte de la convocatòria, excepte la que hi va servir de base, amb un màxim de 5 punts, si es tracta de titulació relacionada amb les funcions del lloc i amb un màxim de 2,50 si es tracta d'una titulació general, no relacionada amb les funcions del lloc. A aquest efecte, es puntua únicament una sola titulació, la de nivell més alt de titulació acreditada, entenent-hi incloses aquelles altres titulacions necessàries per a obtindre-la.  
S'estableix l'escala de puntuació següent:  
Titulació general:  
- 0,625 punts per un títol de diplomat o enginyer tècnic o equivalent.  
- 1,25 punts per un títol de graduat, llicenciat, enginyer o equivalent.  
- 1,875 punts per un títol de màster oficial o equivalent.  
  
- 2,50 punts per un títol de per títol de doctor o equivalent.  
Titulació relacionada amb les funcions del lloc:  
- 3,125 punts per un títol de diplomat o enginyer tècnic o equivalent.  
- 3,75 punts per un títol de graduat, llicenciat o enginyer o equivalent.  
- 4,375 punts per un títol de màster oficial o equivalent.  
- 5 punts per un títol de doctor o equivalent.  
En aquest apartat només es puntuen titulacions diferents a les requerides per a presentar-se al lloc. En cap cas es valora una titulació sense el seu corresponent certificat oficial acreditatiu.  
D) Altres mèrits: 3 punts com a màxim  
Es valoren els cursos impartits relacionats amb el lloc de treball, a raó de 0,015 punts per hora impartida, fins a un màxim d'1 punt.  
  
Així mateix, es valoren les titulacions no oficials com els màsters propis relacionats amb la plaça convocada, fins a un màxim d'1 punt.  
  
També es valora la participació activa en congressos, publicacions relacionades amb les funcions del lloc i altres actuacions realitzades per l'interessat sempre que aquestes activitats estiguen relacionades amb les funcions del lloc.  
E) Prova pràctica no eliminatòria:  
La puntuació màxima que es pot obtindre per aquest apartat és de 40 punts.  
Amb la finalitat de comprovar i valorar els coneixements dels aspirants amb relació al lloc convocat s'estableix la prova següent que consta de dos exercicis:  
1 exercici: Consisteix en la resolució de 55 preguntes tipus test, en un temps de 90 minuts en les quals s'inclouen preguntes del tot el temari, tant general com específic i es puntua de 0 a 20 punts.  
Els errors es penalitzen segons la fórmula següent:  
  
  
On:  
N= nota resultant  
A= nombre d'encerts  
E= nombre d'errors  
d= nombre d'opcions per a cada pregunta  
n= nombre de preguntes  
P= puntuació total  
  
Aquest exercici inclou 3 preguntes addicionals de reserva per a substituir aquelles que puguen ser objecte d'anul·lació  
2n exercici: Consisteix en el desenvolupament per escrit d'un tema triat per sorteig referit únicament al temari específic. L'aspirant disposa de 90 minuts per a desenvolupar-lo per escrit. Després es llegirà davant del tribunal. El desenvolupament i la seua lectura tenen una puntuació única, que és com a màxim de 20 punts  
Resolució d'empats:  
Els empats es resolen atenent la puntuació obtinguda en l'apartat A) «Antiguitat i grau». Si persisteix l'empat es tindrà en compte l'apartat C) «Formació», si persistira es tindria en compte la puntuació en l'apartat B) «Acompliment de llocs» i finalment, si persistira es tindria en compte l'apartat de E) «Prova pràctica no eliminatòria».  
  
  
  
ANNEX III  
Temes lloc núm. F55237 amb destinació en el Servei d'Innovació i Planificació Tecnològica  
  
Temari General:  
1. Gestió de contingut i desenvolupament de convocatòries d'innovació docent de la Universitat Miguel Hernández d'Elx.  
2. Gestió de publicacions electròniques. Maquetació de llibres electrònics. Formats de e-continguts: EPUB, MOBI, PDF. Llibres interactius tipus iBooks Author i Flipping books. Publicació de continguts bibliogràfics en plataformes de venda en línia, Amazon, Google Play i Ebookcentral. Propietat intel·lectual i drets d'autor, cessió de drets d'explotació, sistemes antiplagi i la seua aplicació en publicacions editorials.  
  
3. Eines per a treball col·laboratiu. Planificació i repositoris en el núvol.  
4. Disseny i publicació web de continguts educatius. Xarxes Socials. Disseny i administració de blogs mitjançant programari lliure (Wordpress).  
5. Plataformes de gestió de cursos massius en línia. Entorns Open edX (MOOC's). Gestió de plataforma de formació en línia amb l'eina Moodle. Creació de cursos, qüestionaris (banc de preguntes), gestió d'usuaris i estadístiques. Importació i gestió de cursos de la plataforma de formació NANOCURSOS.  
  
Temari específic:  
1. Difusió de coneixement i gestió de plataformes d'ubicació de material d'aprenentatge en línia. Optimització de les cerques i millora del posicionament. Generació de material audiovisual. Recursos per a l'enregistrament i edició de vídeos.  
2. Realització d'emissió d'esdeveniments en directe (streaming) mitjançant plataformes audiovisuals en línia, YouTube, Vimeo. Recursos de programari lliure per a l'enregistrament i transmissió de vídeo per internet.  
3. Instal·lacions d'enregistrament audiovisual, C.C.TV. Característiques. Sistemes d'enregistrament, càmeres IP, càmeres PTZ, transmissió de dades.  
4. Desenvolupament de maquinari per a equipament biomèdic per a ús en cadàvers. Electrònica de control per a sistema cardíac amb interacció maquinari basat en motors de bombament sanguini i implementació de circuit respiratori mitjançant sistema pneumàtic. Elements de control i actuadors.  
  
  
Model de sol·licitud per a participar en les convocatòries de concurs de mèrits de la Universitat Miguel Hernández d'Elx  
  
Dades personals:  
Primer cognom Segon cognom Nom  
Categoria Grup  
 Titulació acadèmica  
  
  
Exposa  
Que havent-se publicat la convocatòria de concurs de mèrits, mitjançant la resolució de la Universitat Miguel Hernández d'Elx, de referència ?, amb data de -  
  
Sol·licita  
Participar en la convocatòria per al lloc següent.  
Núm. lloc -  
Destinació: -  
  
A aquests efectes, adjunte a la present sol·licitud la documentació acreditativa de mèrits conforme al barem que estableix la convocatòria de referència -  
  
?, - de - 20?.  
  
Signat:-  
  
Rector de la Universitat Miguel Hernández d'Elx.